વડા પ્રધાન નરેન્દ્ર મોદી

નાગરિક સમાજ સંગઠન તેમજ વિવિધ સાક્ષરો દ્વારા 'જનતાસંસદ' નામનો એક કાર્યક્રમ આયોજિત કરવામાં આવ્યો છે. 16 ઑગષ્ટથી 21 ઑગસ્ટ સુધી ચાલનારા આ કાર્યક્રમમાં લોકો ઑનલાઈન ભાગ લઈ શકે છે.

કોરોના વાઇરસને કારણે સંસદીય કાર્યપ્રણાલિ લગભગ ઠપ છે, ત્યારે તેને લોકો લોકશાહીની વિરુદ્ધ ગણી રહ્યા છે.

નિષ્ણાતો અનુસાર સંસદ શરૂ કરવાના વૈકલ્પિક માધ્યમો સરકારે શોધવા જોઈએ, જેથી લોકશાહીનું વહન થઈ શકે.

મીડિયા અહેવાલો અનુસાર, સંસદનું બજેટસત્ર ત્રણ એપ્રિલ સુધી નિર્ધારિત હતું, પણ એના પહેલાં જ 23 માર્ચે સત્ર અચોક્કસ સમય માટે સ્થગિત કરી દેવાયું હતું.

શું કોરોનાના સમયમાં સંસદ શરૂ થવાથી કોઈ મુશ્કેલી સર્જાઈ શકે, સરકાર શા માટે સંસદ બોલાવતી નથી, વગેરે જેવા સવાલોને લઈને નિષ્ણાતો સાથે વાત કરીને સમજવાનો પ્રયાસ કર્યો કે આખરે સંસદ કેમ શરૂ થઈ રહી નથી.

'સરકારે બંધારણીય ફરજ બજાવવી જ જોઈએ'

સંસદભવન

ગુજરાતના પૂર્વ મુખ્ય મંત્રી સુરેશ મહેતા સંસદ ન શરૂ કરવાને સરકારની નિષ્ફળતા ઢાંકવા માટે કારણભૂત ગણાવે છે.

બીબીસી સાથે વાત કરતાં તેઓ કહે છે, "પરિસ્થિતિ એ છે કે સરકાર જ્યાં ન કરવું જોઈએ ત્યાં બોલબોલ કરે છે અને કરવું જોઈએ ત્યાં ફરજમાંથી ચૂકે છે. આ બંધારણીય ફરજ છે અને એ ફરજ તેમણે બજાવવી જ જોઈએ."

ઉલ્લેખનીય છે કોરોનાની મહામારીમાં પણ કૅનેડા અને બ્રિટનની સંસદમાં તેની કામગીરીમાં ફેરફાર કરીને વીડિયો કૉન્ફરન્સથી સંસદનાં સત્ર યોજ્યાં હતાં.

તો ફ્રાન્સ, ઇટાલી, બ્રાઝિલ, ચિલી જેવા દેશમાં સંસદનું કામકાજ થયું છે. સ્પેન કે જ્યાં કોરોના મહામારીએ ભરડો લીધો હતો ત્યાં પણ સંસદની કાર્યવાહી ચાલુ રહી હતી.

સુરેશ મહેતા કહે છે, "બીજા અનેક રસ્તા નીકળી શકે છે. સોશિયલ ડિસ્ટન્સિંગ, માસ્ક, સેનિટાઇઝર વગેરે. આવા સંજોગમાં, આવી આપદામાં સંસદ ન બોલાવે એ યોગ્ય નથી."

"સંસદમાં બોલાવે તો ક્યાંક જરૂર હોય તો સૂચન કરી શકાય, સુધારા કરી શકાય, પણ વડા પ્રધાન તો એકતરફી રીતે પોતાને ઠીક લાગે તેમ બોલબોલ કરે છે. અત્યારે સંસદ બોલાવવાની ખાસ જરૂર છે." 

સરકાર કેમ સંસદ બોલાવતી નથી એના સવાલમાં સુરેશ મહેતા કહે છે કે સરકાર ડરે છે, અહીં (સંસદમાં) સવાલ થાય તો જવાબ આપવો પડે. એટલે સરકાર ગભરાય છે. 

જાણીતા રાજકીય વિશ્લેષક રમેશ ઓઝા બીબીસી સાથે વાત કરતાં કહે છે કે બધી જગ્યાએ લગભગ ખુલ્લું કરી દેવામાં આવ્યું છે તો સંસદ કેમ બોલાવાતી નથી?

"બીજું કે મધ્ય પ્રદેશમાં જ્યારે વિશ્વાસમત લેવામાં આવ્યો ત્યારે તો... \n\nમને ઉપરના લેખ માટે સારું શીર્ષક આપો.
કોરોના મહામારી વચ્ચે નરેન્દ્ર મોદી સરકાર સંસદસત્ર કેમ બોલાવતી નથી?